कहा- मैं इस गलती से सीखूंगी और याद रखूंगी..उम्मीद है सलमान सर गलत नहीं समझेंगे
Kisi Ka Bhai Kisi Ki Jaan Actress Palak Tiwari Speaks About Her Salman Khan Dress Code Remark, पलक तिवारी ने एक रिसेंट इंटरव्यू में कहा कि उन्होंने सलमान खान की ड्रेस कोड वाली बात कह कर गलती कर दी। पलक ने कहा कि उनसे गलती हुई है और वो इस गलती को जिंदगी
पलक तिवारी ने एक रिसेंट इंटरव्यू में कहा कि उन्होंने सलमान खान की ड्रेस कोड वाली बात कह कर गलती कर दी है। पलक ने कहा कि उनसे गलती हुई है और वो इस गलती को जिंदगी भर याद रखने की कोशिश करेंगी।
दरअसल पलक ने कुछ दिन पहले कहा था कि सलमान खान के साथ काम करने वाली एक्ट्रेसेस को एक दायरे में रहना होता है। उन्हें लो नेकलाइन और एक्सपोजर वाले कपड़े पहनने को मना किया जाता है। पलक के इस स्टेटमेंट के बाद सलमान निशाने पर आ गए थे। ट्रोलर्स ने उन्हें दकियानूसी सोच का इंसान करार दे दिया था।
इस गलती को लाइफ टाइम याद रखूंगी- पलक
पलक ने बॉम्बे टाइम्स को दिए इंटरव्यू में कहा, ' मैं इसे एक लर्निंग एक्सपीरिएंस के तौर पर लूंगी। मैं इस गलती से सीखूंगी और लाइफ टाइम याद रखूंगी। मैं नहीं चाहती कि दोबारा मुझे इस चीज से गुजरना पड़े। सलमान सर एक बेहद समझदार इंसान हैं, उन्हें ये बात पता है कि मैं उनके बारे में कुछ भी गलत नहीं कहूंगी।'
पलक हाल ही में किसी का भाई किसी की जान में नजर आईं। उन्होंने फिल्म के प्रमोशन के दौरान कहा था, 'सलमान सर के सेट पर कोई भी लड़की लो नेकलाइन वाले कपड़े नहीं पहन सकती। सलमान सर ट्रेडिशनल सोच के इंसान हैं। वो सेट पर सभी लड़कियों से कहते हैं कि तुम्हें जो पहनना है पहनो, लेकिन हमेशा अपनी सुरक्षा बना के रखो।'
महिला का शरीर कीमती, ये ढका ही अच्छा लगता है- सलमान
सलमान खान को आप की अदालत में ड्रेस कोड वाली बात पर सवाल किया गया था। उनसे कहा गया कि आप अपनी फिल्मों में शर्टलेस हो जाते हैं, आप अपनी बॉडी दिखाते हैं फिर महिलाओं के लिए इतना डबल स्टैंडर्ड क्यों। इसके जवाब में उन्होंने कहा, 'मुझे लगता है कि एक महिला का शरीर काफी ज्यादा कीमती होता है। इसे जितना ढक के रखा जाए उतना ही अच्छा है।
यहां बात लड़कियों की नहीं लड़कों की है। वे जैसे लड़कियों को देखते हैं, मुझे ये चीज पसंद नहीं आती है। मैं नहीं चाहता कि किसी की मां, बहन और बेटी इस चीज से गुजरे।'
'मेरी मां एक चॉल में रहती थीं, उन्हें वो लाइफ नहीं मिली जो उन्होंने हमे दी'
पलक ने इस इंटरव्यू में अपनी मां श्वेता तिवारी के स्ट्रगल के दिनों को भी याद किया। उन्होंने कहा, 'जब वो (श्वेता) बाहर निकलीं तो रहने के लिए उनके पास सिर्फ एक चॉल था। उसमें सिर्फ एक बेडरूम की जगह थी। उस घर में नाना, नानी, मामा और मां एक साथ रहते थे। फिर वहीं से मां ने अपने करियर की शुरुआत की। मैं किसी चीज के हल्के में नहीं लेती हूं क्योंकि मैं जानती हूं कि ये चीज मुझे आसानी से नहीं मिली है।
मेरी मां के बारे में मुझे ये एक चीज काफी अच्छी लगी कि उन्होंने उस वक्त सोच लिया था कि जो लाइफ उन्होंने जिया है वो अपने बच्चों को नहीं देना चाहती हैं। मेरे नाना-नानी शायद वो लाइफ मेरी मां को नहीं दे पाए जो मेरी मां ने हम लोगों को दी है।'
श्वेता ने दो शादियां की..दोनों नहीं चली
पलक की मां श्वेता एक मशहूर टीवी एक्ट्रेस हैं। उन्हें टीवी सीरियल 'कसौटी जिंदगी की' से काफी पहचान मिली थी। हालांकि श्वेता की पर्सनल लाइफ कभी अच्छी नहीं रही। उन्होंने दो शादियां की, दोनों नहीं चली। उनकी पहली शादी 1999 में एक्टर राजा चौधरी से हुई थी। 8 अक्टूबर 2000 को पलक का जन्म हुआ। राजा चौधरी की शराब की लत और मारपीट करने की वजह से श्वेता उनसे अलग हो गईं। 2007 में दोनों ने तलाक ले लिया था।
इसके बाद श्वेता ने अभिनव कोहली से 2013 में शादी की। 27 नवंबर 2016 को बेटे रेयांश का जन्म हुआ था। इसके बाद अभिनव और श्वेता में अनबन शुरू हो गई। जल्दी ही दोनों अलग हो गए। श्वेता अपने दोनों बच्चों की परवरिश अकेले करती हैं।